ลุ้น SET รีบาวด์ เล็งกลุ่มพลังงานหนุน-ฟันด์โฟลว์ไหลเข้า
ลุ้น SET เช้ารีบาวด์ เล็งกลุ่มพลังงานหนุน-ฟันด์โฟลว์ไหลเข้า แนะจับตาประชุมครม.วันนี้ ให้แนวรับ 1,675-1,680 จุด และแนวต้าน 1,695-1,700 จุด
15 ก.พ. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้แกว่งไซด์เวย์ แม้สถานการณ์ความตึงเครียดระหว่างรัสเซียและยูเครนจะยังมีความไม่แน่นอนอยู่ แต่ก็ยังไม่มีพัฒนาการใดๆ เพิ่มเติม ขณะเดียวกันราคาน้ำมันดิบปรับตัวขึ้น คาดหนุนหุ้นกลุ่มพลังงาน ซึ่งจะเป็นตัวพยุงดัชนีไม่ให้ปรับตัวลงไปมากนัก รวมถึงนักลงทุนต่างชาติยังซื้อสุทธิหุ้นไทยต่อเนื่อง ทำให้สามารถต้านแรงขายในประทศได้อยู่
โดยแนะนำติดตามการประชุมคณะรัฐมนตรี (ครม.) วันนี้ ถึงการลดภาษีสรรพสามิตหรือไม่, มาตรการลดค่าครองชีพ ที่เกี่ยวข้องกับราคาน้ำมันแพง
ทั้งนี้ให้กรอบแนวรับไว้ที่ 1,675-1,680 จุด และแนวต้าน 1,695-1,700 จุด